text: Politiet advarer: Sæson for plattenslagere 
  26 marts 2010 kl. 08.46
  Forår og godt vejr betyder også, at det igen er højsæson for plattenslager af mange forskellige slags.
  Værdiløse tilbud 
  Ældre mennesker bliver opsøgt af meget påtrængende mænd, der vil vaske deres hustage til overpris.
  Andre grupper tilbyder at lave brolægning eller asfaltarbejde til meget billige priser. Arbejdet viser sig som regel bare at være værdiløst. Eller også indkasserer gruppen et forskud og forsvinder.
  
  Farlig hjælp 
  Omrejsende grupper af østeuropæere holder ind i nødsporet på motorvejen og forsøger at vinke bilisterne ind. De, der holder i den tro, at det er mennesker, der på en eller anden måde er nødstedte, oplever at blive prakket sandsynligvis falske guldsmykker og ure på.
  Fantastiske tilbud på mærkevarer viser sig at være hverken mærkevarer eller gode tilbud.
  Lommetyve går efter ældre mennesker i supermarkeder, hvor de støder ind i dem, forvirrer dem og fjerner deres punge fra tasker eller rollator.
  
  Pas på!
  - Vi vil derfor gerne advare mod at lukke fremmede udlændinge ind, at købe ?billige? guldsmykker eller falde for ?gode? håndværkertilbud og mod at have punge eller værdigenstande liggende i åbne tasker eller let tilgængelige lommer, siger politikommissær Christian Østergård fra Kriminalpræventivt Sekretariat.
  